google/wiki40b huggingface dataset:
छाप तिलक सब छीनी

इतिहास

सूफ़ीमत में, बहुत लोग अल्लाह के प्यार की जगह में लड़कियों के प्यार और शराबों के बारे में लिखते थे। ये गाना वैसा है: ज़्यादातर गाना एक लड़की के प्यार के बारे में है (मोहे सुहागन कीनी रे/मोसे नैना मिलाइके) और शराब के बारे में भी बोलता (प्रेम भटी का मधवा पिलाइके) मगर गाने का असली मतलब कृष्णा का प्यार है (ख़ुसरो निजाम के बल बल जाए)।

शब्द

शब्द हिंदी में 
छाप तिलक सब छीनी रे मोसे नैना मिलाइके
बात अगम कह दीनी रे मोसे नैना मिलाइके
प्रेम भटी का मधवा पिलाइके
मतवाली कर लीनी रे मोसे नैना मिलाइके
गोरी गोरी बईयाँ, हरी हरी चूड़ियाँ
बईयाँ पकड़ हर लीनी रे मोसे नैना मिलाइके
बल बल जाऊं मैं तोरे रंग रजवा
अपनी सी रंग दीनी रे मोसे नैना मिलाइके
ख़ुसरो निजाम के बल बल जाए
मोहे सुहागन कीनी रे मोसे नैना मिलाइके
बात अजब कह दीनी रे मोसे नैना मिलाइके
शब्द उर्दू में 
چھاپ تلک سب چھینی رے موسے نیناں ملائیکے‎
بات اگم کہہ دینی رے موسے نیناں ملائیکے‎
پریم بھٹی کا مدھوا  پلائیکے‎
متوالی کر لينی رے موسے نیناں ملائیکے‎
گوری گوری بياں، ہری ہری چوڑیاں‎
بياں پکڑ ہر لينی رے موسے نیناں ملائیکے‎
بل بل جاؤں میں تورے رنگ رجوا‎
آپ کی سی رنگ دينھی رے موسے نیناں ملائیکے‎
خسرو نظام کے بل بل جائے‎
موہے سہاگن کر دینی رے موسے نیناں ملائیکے‎
چھاپ تلک سب چھینی رے موسے نیناں ملائیکے‎
بات عجب کہہ دینی رے موسے نیناں ملائیکے‎
चपौर गाँव, मसौढी (पटना)

यातायात

Train (Patna-Gaya Railway Line) Roadway (NH 83)
१७१३ ईसा पूर्व

१७१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सेलिना जेटली

प्रारम्भिक जीवन

जेटली काबुल, अफ़गानिस्तानमें एक पंजाबी भारतीय पिता और अफ़गानी मां के यहां जन्मीं। उनके पिता, वी.के. जेटली, भारतीय सेना के एक सेवानिवृत्त कर्नल है, और उनकी मां, मीता, एक अफ़गान हिंदू, भारतीय सेना में एक नर्स थी, साथ ही साथ अफ़गान पूर्व सुंदरी भी। उनका एक भाई है, जो भारतीय सेना में सेवारत है।
सेलिना, लखनऊ सहितकई नगरों में पली बढ़ीं, जहां उन्होंने नगर के मौनटेशरी स्कूल में अध्ययन किया। उन्होंने बहरामपुर, उड़ीसा में भी अध्ययन किया जब उनके पिता को वहां तैनात किया गया था। उन्होंने कोलकाता, भारत में अपना सबसे अधिक समय बिताया है। वह धर्म से एक हिन्दू हैं। उन्होंने कहा है कि जब वह छोटी थीं, वह सेना में भर्ति होना चाहती थीं, या तो एक चिकित्सक या एक पायलट के रूप में। उन्होंने इंदिरा गांधी नैशनल ओपेन यूनिवर्सिटी से वाणिज्य में स्नातक की डिग्री प्राप्त की।

कार्य जीवन

जेटली मिस यूनीवर्स 2001 के फाइनल में प्रतियोगी थीं। फेमिना मिस इंडिया यूनिवर्स के शीर्षक के अलावा, सेलिना ने मिस मार्गो खूबसूरत त्वचा, इंडिया टाइम्स सर्फर्स च्वाइस और MTV का मोस्ट वांटेड अवार्ड जीता।
2003 में उन्होंने फिल्म उद्योग में अपनी शुरुआत फिरोज खान की फिल्म जानशीन के साथ की। 2007 में जेटली न्यूजीलैंड गईं अपनी पहली अंतरराष्ट्रीय फिल्म लव हैज नो लैंग्वेज, एक रोमांटिक कॉमेडी की शूटिंग के लिये। साथ ही वहां किसी ने चोरी से उनको निशाना बनाया जो भारत से ही उनका पीछा कर रहा था। कहा गया कि जेटली को इस अनुभव से मानसिक आघात पहुँचा था।
जेटली को क्वेस्ट औफ शेहेरेज़ादे में फारस की एक राजकुमारी की भूमिका निभाने के लिये शॉन कॉनरी और ऑरलैंडो ब्लूमके साथ अनुबंधित किया गया है। फिल्म अरबियन नाइट्स पर आधारित है और केन खान द्वारा निर्देशित है। यह सेलिना का हॉलीवुड में पहला उपक्रम होगा। वह मिस्र पर्यटन और डी'डमास की ब्रांड एंबेसडर भी हैं।
जेटली LGBT समुदाय के अधिकार और समानता की समर्थक हैं और भारत में समलैंगिक अधिकार आंदोलन का भी समर्थन करती हैं।
हिन्द महासागर में बिखरे द्वीप

हिन्द महासागर में बिखरे द्वीप (फ़्रांसिसी: Îles Éparses or Îles éparses de l'océan indien, अंग्रेज़ी: Scattered Islands in the Indian Ocean) हिन्द महासागर में स्थित चार छोटे कोरल (प्रवाल) द्वीपों, एक एटोल और एक रीफ़ का सामूहिक नाम है जिनपर फ़्रांस का नियंत्रण है और जो 'फ़्रांसिसी दक्षिणी व अंटार्कटिकी भूमि' (Terres australes et antarctiques françaises या TAAF) नामक प्रशासनिक क्षेत्र के ५वें ज़िले में आते हैं। इन द्वीपों पर कोई भी स्थाई आबादी नहीं है। इनमें से तीन द्वीप (ग्लोरियोसो द्वीप, झ़ुआन द नोवा द्वीप और युरोपा द्वीप) और बासास दा इण्डिया एटोल माडागास्कर से पश्चिम में मोज़ामबीक जलसन्धि में स्थित हैं, जबकि चौथा द्वीप (त्रोम्लिन द्वीप) माडागास्कर से ४५० किमी पूर्व में हिन्द महासागर के खुले पानी में स्थित है। इस प्रशासनिक क्षेत्र में आने वाला बांक द्यु गेज़िर (Banc du Geyser) नामक रीफ़ भी मोज़ामबीक जलसन्धि में स्थित है।
अनुरूपता

अनुरूपता अभिवृत्तियों, विश्वासों, और व्यवहारों को समूह मानदण्डों से मेल खिलाने की क्रिया है। मानदण्ड, व्यक्तियों के समूह द्वारा साझा किए गएँ अंतर्निहित, विशिष्ट नियम हैं, जो दूसरों के साथ उनकी परस्पर क्रियाओं का मार्गदर्शन करते हैं।
गोपालकृष्ण पुराणिक

गोपालकृष्ण पुराणिक ( 9 जुलाई 1900 - 31 अगस्त 1965) भारत के स्वतन्त्रता सेनानी, शिक्षाविद एवं पत्रकार थे। उन्हें भारतीय ग्रामीण पत्रकारिता का जनक माना जाता है।
गोपालकृष्ण पुराणिक का जन्म आषाढ़ शुक्ल 12 संवत 1957 अर्थात 9 जुलाई 1900 के दिन शिवपुरी जिले के ग्राम पोहरी में हुआ था। इनके पितामह पं वासुदेव पुराणिक संस्कृत और ज्योतिष के बड़े विद्वान थे।
सिलचर

परिचय

सिलचर दो बंगाली शब्द से बना है 'शिल' (एक तरह का पत्थर) तथा 'चर' (नदी का किनारा)। अंग्रेजों के शासनकाल में जहाज़ बराक नदी के किनारे रखा जाता था, इसीलिए नदी के किनारे एक बाज़ार बस गया और अर्थनैतिक गतिविधि का एक मुख्य स्थल। बराक नदी का किनारा पत्थरों से भरा हुआ था, जो जहाज़ों के थमने के लिए अच्छा था और बाज़ार एक ऐसे जगह पर स्थापित हुआ जो पूरी तरह से पत्थरों से भरा पड़ा था। लोग इस जगह को "शिलेर चर" या "पत्थरों का किनारा" कहने लगे। इस तरह "शीलेर चर" बन गया "शिलचर"। बाद में अंग्रेज़ अपने सरकारी दस्तावेज़ों में इस इलाके को सिलचर कहने लगे। 
लगभग ९०% सिलचर-वासी बंगाली हैं जो सिलेटी बोलते हैं। बाकी भाषाएँ जैसे [[मणिपुरी-मैती], [[मारवाड़ी], विष्णुप्रिया मणिपुरी बोलने वाले लोगों के साथ-साथ कुछ नागा भी यहाँ बसते हैं। यहाँ का मुख्य आहार चावल है, मछली का भी काफी महत्त्व है। शुट्की (सूखी हुई मछली का नाम), शिदोल चटनी, चुंगार पीठा यहाँ के कुछ व्यंजनों का नाम है। कुछ सालों में आस पास के कुछ क्षेत्रों से लोग आकार यहाँ बसने लगे हैं, इसका मुख्य कारण इस शहर का शिक्षा और चिकित्सा के क्षेत्र में विकास के सिवा रीयल एस्टेट मार्केट और अन्य परियोजनाओं ने इसे एक काफी भीड़-भाड़ का इलाका बना दिया है। यह राज्य का दूसरा सर्वाधिक जनसंख्या वाला नगर है।

इतिहास

19वीं शताब्दी के उत्तरार्द्ध में यहाँ एक 'मिशनरी स्कूल' और 'पोलो मैदान' बनाया गया। यहाँ पर बहुत पहले, संभवत: 1842 में, एक पुराना मन्दिर 'नरसिंह अखाड़ा' बनाया गया था। ब्रिटिश काल में भी कई दूसरे अखाड़े या मन्दिर बनाए गए।

कृषि और खनिज

सिलचर चाय, चावल और दूसरी कृषि उत्पादों का व्यापार एवं प्रसंस्करण केंद्र है।

उद्योग और व्यापार

सिलचर में सीमित उद्योग हैं और मुख्यत: काग़ज और चाय के डिब्बे बनाए जाते हैं।

यातायात और परिवहन

एक हवाई अड्डे वाला सिलचर मिज़ोरम के आईज़ोल और मेघालय की राजधानी शिलांग से सड़क व रेलमार्गों से जुड़ा है।

जनसंख्या

सिलचर की जनसंख्या 2001 की जनगणना के अनुसार 21,890 है।
नीनवा प्रान्त

लोग

नीनवा प्रान्त के लोग बहुजातीय और बहुधर्मी हैं। यहाँ अरब लोगों के अलावा आशूरी लोग (Assyrian), कुर्द लोग और यज़ीदी लोग भी काफ़ी संख्या में रहते हैं। इनके अतिरिक्त यहाँ इराक़ी तुर्कमेनों, आर्मेनियों, शबाकों और मंदाईयों के समुदाय भी बसे हुए हैं। धार्मिक नज़रिए से अरब और कुर्दी सुन्नी मुस्लिम हैं, तुर्कमेन शिया हैं तथा आर्मेनी और आशूरी ईसाई हैं। यज़ीदी, शबाकी और मंदाई अपने विशेष धर्मों के अनुयायी हैं। कुल मिलकर नीनवा में सुन्नी सबसा बड़ा धार्मिक समुदाय है।
रीना रॉय

व्यक्तिगत जीवन

उनकी दो और बहनें हैं, बरखा और अंजू और एक भाई राजा है। 1983 में, अपनी प्रसिद्धि की ऊँचाई पर, रीना रॉय ने पाकिस्तानी क्रिकेट खिलाड़ी मोहसिन खान से शादी करने के लिए फिल्म उद्योग छोड़ने का फैसला किया। बाद में दोनों ने तलाक ले लिया। रीना ने शुरू में तलाक में अपनी बेटी सनम की कस्टडी खो दी थी। उनके पूर्व पति के पुनर्विवाह करने के बाद, रीना को उनकी बेटी की कस्टडी मिल गई।

करियर

फिल्मों में रीना रॉय के करियर की शुरुआत नई दुनिया नये लोग से एक और नवागंतुक डैनी डेन्जोंगपा के साथ हुई। लेकिन इस फिल्म को अस्थायी रूप से बंद कर दिया गया। दोनों अभिनेताओं को फिर से जरूरत (1972) में, एक और नवागंतुक विजय अरोड़ा के साथ लिया गया। इस अवधि के दौरान उनको जैसे को तैसा (1973) से पहचान मिली।
1976 वह वर्ष था जिसने रीना को नागिन और कालीचरण (1976) के साथ प्रमुख सफलता दिलाई। सुभाष घई, असफल अभिनेता, अपने निर्देशन की शुरुआत कर रहे थे, और शत्रुघ्न सिन्हा, वह अभिनेता जो अपनी खलनायक भूमिकाओं के लिए जाने जाते थे, नायक के रूप में अपनी पहली पहचान बना रहे थे। लेकिन फिल्म ने सभी की उम्मीदों पर पानी फेर दिया और आश्चर्यजनक रूप से हिट बन गई। रीना और शत्रुघ्न ने अपने अच्छे प्रदर्शन के लिए दर्शकों का ध्यान आकर्षित किया और उन्होंने सुभाष घई की विश्वनाथ (1978), जैसी कई फिल्मों को एक साथ किया। प्रेस ने उनके रिश्ते को भी प्रचारित किया, जो तब समाप्त हुआ जब 1981 में शत्रुघ्न ने पूनम सिन्हा नाम की एक पूर्व अभिनेत्री से शादी की।
फुलाव

परिभाषा की कठिनाई

क्योंकि नेओप्लासिया में बहुत अलग बीमारियों शामिल है, एक परिभाषा जिसमे उन सब का वर्णन हो, का मिलना मुश्किल है। ब्रिटिश ओंकोलोगिस्ट आरए विलिस द्वारा दी गई परिभाषा व्यापक रूप में उदधृत किया जाता है: नियोप्लासम कोशिकाओं का असामान्य प्रसार है, जिसका विकास सामान्य ऊतकों से बहुत अधिक और असमन्वय है और ये विकास स्टिमुली (जिस कारण  परिवर्तन हुआ था) के समाप्ति के बाद भी उसी तरह बना रहता है
इस परिभाषा की आलोचना की गयी क्योंकि नेओप्लास्म्स जैसे नेवी, प्रगतिशील नहीं हैं।

क्लोनालिटी

अक्सर नियोप्लास्टिक ट्यूमर सेल एक से अधिक प्रकार के होते हैं, लेकिन उनका प्रवर्तन और निरंतर वृद्धि नियोप्लास्टिक कोशिकाओं की जनसंख्या पर निर्भर होती है। इन कोशिकाओं को कृन्तक प्रकल्पित किया गया है - अर्थात, वे एक ही पूर्वज के वंशज हैं।
कभी कभी, सभी नियोप्लास्टिक कोशिकाएँ समान आनुवंशिक या एपीजेनेतिक विसंगति से बने होते हैं जो क्लोनालिटी का साक्ष्य बन जाती है। लसीकावत् अर्बुद, जैसे लेकिमिया और लिंफोमा, के लिए क्लोनालिटी घावों सेल बी (के लिए जीन के अपने इम्युनोग्लोबुलिन पुनर्व्यवस्था है की एक भी साबित प्रवर्धन द्वारा) या सेल टी रिसेप्टर जीन (टी कोशिका घावों के लिए). ल्य्म्फोइड कोषाणु के नियोप्लास्टिक में प्रसार की पहचान के लिए क्लोनालिटी का प्रमाणीकरण अब आवश्यक माना जाता है।
यह करने के लिए नियोप्लासम को क्लोनल कोशिकीय प्रफलन के रूप में परिभाषित करना होता है लेकिन क्लोनालिटी का प्रमाणीकरण हमेशा संभव नहीं होता. इसलिए, क्लोनालिटी नवार्बुद की अपेक्षित परिभाषा नहीं है।

नियोप्लासिया बनाम ट्यूमर

ट्यूमर (सूजन का लैटिन शब्द, जलन का एक कार्डिनल लक्षण है) का मूल अर्थ हर प्रकार की सूजन (नियोप्लास्टिक और अन्य) था हालांकि वर्तमान अंग्रेजी में सामान्य और चिकित्सीय ट्यूमर दोनों को  सूजन का पर्याय माना जाता है। ध्यान दें कि कुछ नियोप्लासम ट्यूमर का रूप नही लेते हैं। इनमे लेकिमिया और कार्सिनोमा इन सूट के कई रूप शामिल हैं।
मंगोल

मंगोलों का एकीकरण

१२०६ में मंगोल जाति के विभिन्न कबीलों के सरदारों ने तेमूचिन को अपनी जाति का सबसे बड़ा मुखिया चुना और उसे सम्मान में "चंगेज खान"(११६२-१२२७) कहना शुरू किया, १२१५ में उस ने किन राज्य की "मध्यवर्ती राजधानी"चुङतू पर कब्जा कर लिया और ह्वाङहो नदी के उत्तर के विशाल उलाकें को हथिया लिया। १२२७ में चंगेज खान ने पश्चिमी श्या शासन को खत्म कर दिया। पश्चिमी श्या के साथ लड़ाई के दौरान चंगेज खान की बीमारी की वजह से ल्यूफान पर्वत पर मृत्यु हो गई। उस के बाद उस का बेटा ओकताए गद्दी पर बैठा, जिस ने सुङ से मिलकर किन पर हमला किया और 1206 के शुरू में किन के शासन को खत्म कर दिया। किन राज्य पर कब्जा करने के बाद मंगोल फौजों ने अपनी पूरी शक्ति से सुङ पर हमला किया।
१२६० में कुबलाई ने अपने को महान खान घोषित किया और हान परंपरा का अनुसरण करते हुए १२७१ में अपने शासन को "मंगोल" के स्थान पर य्वान राजवंश (१२७१-१३६८) का नाम दे दिया। कुबलाई खान इतिहास में य्वान राजवंश के प्रथम सम्राट शिचू के नाम से प्रसिद्ध है।
१२७६ में य्वान सेना ने सुङ राजवंश की राजधानी लिनआन पर हमला करके कब्जा कर लिया और सुङ सम्राट व उस की विधवा मां को बन्दी बनाकर उत्तर ले आया गया। दक्षिण सुङ राज्य के प्रधान मंत्री वंन थ्येनश्याङ तथा उच्च अफसरों चाङ शिच्ये और लू श्यूफू ने पहले चाओ श्या और फिर चाओ पिङ को राजगद्दी पर बिठाया, तथा य्वान सेनाओं का प्रतिरोध जारी रखा। लेकिन मंगोलों की जबरदस्त ताकत के सामने उन्हें अन्त में हार खानी पड़ी।
य्वान राजवंश द्वारा चीन के एकीकरण से थाङ राजवंश के अन्तिम काल से चली आई फूट समाप्त हो गई। इस ने एक बहुजातीय एकीकृत देश के रूप में चीन के विकास को बढावा दिया। य्वान राजवंश की शासन व्यवस्था के अन्तर्गत केन्द्रीय सरकार के तीन मुख्य अंग थे--- केन्द्रीय मंत्राल्य, जो सारे देश के प्रशासन के लिए जिम्मेदार था, प्रिवी कोंसिल, जो सारे देश के फौजी मामलों का संचालन करती थी और परिनिरीक्षण मंत्रालय, जो सरकारी अफसरों के आचरण व काम की निगरानी करता था। केन्द्र के नीचे "शिङ शङ"(प्रान्त) थे।
चीन में स्थानीय प्रशासनिक इकाइयों के रूप में प्रान्तों की स्थापना य्वान काल से शुरू हुई और यह व्यवस्था आज तक चली आ रही है। य्वान राजवंश के जमाने से ही तिब्बत औपचारिक रूप से केन्द्रीय सरकार के अधीन चीन की एक प्रशासनिक इकाई बन गया। फङहू द्वीप पर एक निरीक्षक कार्यालय भी कायम किया गया, जो फङहू द्वीपसमूह और थाएवान द्वीप के प्रशासनिक मामलों का संचालन करता था। आज का शिनच्याङ प्रदेश और हेइलुङ नदी के दक्षिण व उत्तर के इलाके य्वान राज्य के अंग थे। य्वान राजवंश ने दक्षिणी चीन सागर द्वीपमाला में भी अपना शासन कायम किया। य्वान राजवंश के शासनकाल में विभिन्न जातियों के बीच सम्पर्क वृद्धि से देश के आर्थिक व सांस्कृतिक विकास को तथा मातृभूमि के एकीकरण को बढावा मिला। 
य्वान राजवंश की राजधानी तातू (वर्तमान पेइचिङ) तत्कालीन चीन के आर्थिक व सांस्कृतिक आदान प्रदान का केन्द्र था। वेनिस के यात्री मार्को पोलो ने, जो कभी य्वान राजदरबार का एक अफसर भी रह चुका था, अपने यात्रा वृत्तान्त में लिखा है："य्वान राजवंश की राजधानी तातू के निवासी खुशहाल थे","बाजार तरह तरह के माल से भरे रहते थे। केवल रेशम ही एक हजार गाड़ियों में भरकर रोज वहां पहुंचाया जाता था"।"विदेशों से आया हुआ विभिन्न प्रकार का कीमती माल भी बाजार में खूब मिलता था। दुनिया में शायद ही कोई दूसरा शहर ऐसा हो जो तातू का मुकाबला कर सके।"
अक्षम्य

अक्षम्य का अर्थ होता है क्षमा न करने योग्य।
भारत का राजचिन्ह

भारत का राजचिन्ह, भारतीय पहचान और विरासत का मूलभूत हिस्‍सा हैं। विश्‍व भर में बसे विविध पृष्‍ठभूमियों के भारतीय इन राष्‍ट्रीय प्रतीकों पर गर्व करते हैं क्‍योंकि वे प्रत्‍येक भारतीय के हृदय में गौरव और देश भक्ति की भावना का संचार करते हैं।

परिचय

भारत में वाराणसी सरनाथ संग्रहालय में संरक्षित अशोक लाट को भारत के राष्ट्रीय प्रतीक के रूप में अपनाया गया है। यह 26 जनवरी 1950 को अपनाया गया, जिस दिन भारत एक गणतंत्र बन गया।  यह प्रतीक भारत सरकार के आधिकारिक लेटरहेड का एक हिस्सा है और सभी भारतीय मुद्रा पर भी प्रकट होता है। यह कई स्थानों पर भारत के राष्ट्रीय प्रतीक के रूप में भी कार्य करता है और भारतीय पासपोर्ट पर प्रमुख रूप से प्रकट होता है। अशोक चक्र (पहिया) अपने आधार पर भारत के राष्ट्रीय ध्वज के केन्द्र में स्थित हैं। प्रतीक का प्रयोग भारत के राज्य प्रतीक (अनुचित प्रयोग का निषेध) अधिनियम, 2005 के अंतर्गत विनियमित और प्रतिबंधित है। आधिकारिक पत्राचार के लिए किसी व्यक्ति या निजी संगठन को प्रतीक का उपयोग करने की अनुमति नहीं है।

इतिहास

वास्तविक सारनाथ राज चिन्ह में चार एशियाई शेरों के पीछे पीछे खड़े हुए हैं,जो शक्ति, साहस, आत्मविश्वास और गौरव का प्रतीक है। नीचे एक घोड़ा और एक बैल है, और इसके केंद्र में एक सुंदर पहिया (धर्म चक्र) है। एक हाथी (पूरब के), एक बैल (पश्चिम), घोड़े (दक्षिण), और शेर (उत्तर की) है जो बीच में पहियों से अलग होते हैं। पूरे फूल में एक कमल पर, जीवन के स्फटिक और रचनात्मक प्रेरणा का उदाहरण देते हुए। बलुआ पत्थर के एक ही खंड से खुदी हुई, पॉलिश पूंजी को कानून के पहिये (धर्म चक्र) द्वारा ताज पहनाया गया है। 1950 में माधव साहनी द्वारा अपनाया गया प्रतीक में, केवल तीन शेर दृश्यमान हैं, चौथा दृश्य से छिपा हुआ है। दायीं तरफ बैल और बाईं ओर घूमने वाला घोड़ा है, और चरम दाएं और बायीं ओर धर्म चक्र की रूपरेखा है। Abacus के नीचे घंटी के आकार का कमल उकेरा गया है।  प्रतीक का एक अभिन्न अंग बनाने से देवनागरी लिपि में अभिलेख के नीचे लिखा गया आदर्श वाक्य है: सत्यमेव जयते  यह मुंडका उपनिषद से एक उद्धरण है, पवित्र हिंदू वेदों का समापन भाग का श्लोक है।
जॉन ट्रंबुल

जॉन ट्रंबुल (John Trumbull) (6 जून 1756 - 10 नवम्बर 1843) अमरीकन चित्रकार थे। उनका जन्म कानेक्टिकट राज्य के लेबनान स्थान में 6 जून 1756 में हुआ था। उनकी मृत्यु न्यूयार्क, 10 नवम्बर 1843 को हुई थी। हार्वर्ड से स्नातक होने के पश्चात्‌ उन्होंने अमेरिकी स्वातंत्रय युद्ध में भाग लिया था। उन्होंने 1977 तक सेना में योजनाओं के नक्शे बनाए थे। वे 1780 में लंदन गए और बेंजामिन वेस्ट के साथ काम किया। थोड़े दिन कार्य करने के पश्चात्‌ ही वे राजद्रोह के अभियोग में गिरफ्तार कर लिए गए। 1784 में उन्होंने 'बंकर की पहाड़ी' और 'मांटगोमरी' चित्रित किया। उन्होंने 1875 में पेरिस जाकर अधिकारियों के आकृतिचित्र चित्रित किए। जेफर्सन की सहायता से उन्होंने 'स्वतंत्रता के घोषणापत्र पर हस्ताक्षर' नामक चित्र शुरू किया। अफसरों, सेनाधिकारियों से संबंधित दृश्य के चित्रण में वे पटु थे। अनेक व्यक्तिचित्र भी इनकी कला के उत्तम उदाहरण है।
प्रामाणिक हिंदी कोश

प्रामाणिक हिंदी कोश हिन्दी भाषा का एक शब्दकोश है। इसकी रचना से आचार्य रामचंद्र वर्मा जुड़े हैं। इसकी रचना १९५० में हुई थी।
पोटासियम कार्बोनेट

पोटासियम कार्बोनेट एक अकार्बनिक यौगिक है।
पुरु लोग

पुरु बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय का एक क़बीला या क़बीलाई परिसंघ था। ऋग्वेद ७:९६:२ में वे सरस्वती नदी के किनारे बसे हुए बताए जाते हैं। इनमें आपस में कई गुट थे, जिनमें से एक भारत नामक समुदाय था। ऋग्वेद के सातवे मंडल में पुरुओं द्वारा कई अन्य क़बीलों का मित्रपक्ष बनाकर दस राजाओं के युद्ध (दशराज्ञ युद्ध) में भारत क़बीले के राजा सुदास से हुई जंग का वर्णन है। इसमें पुरु हार गए और भारत विजयी रहे।
अल-शरक़िया मुहाफ़ज़ाह

नाम का उच्चारण

'शरक़िया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
ड्रेयफस केस

अक्टूबर १८९४ इ में किसी अप्रत्याशित एवं गुप्त परिस्तिथियों में सेना के ड्रेफ्यस नामक एक यहूदी पदाधिकारी को बंदी बनाया गया और उसका कोर्टमार्शल  करके उस पर भयंकर कुचक्र करने का आरोप लगाया गया, इसके अतिरक्त उसपर यह भी आरोप लगाया गया की उसने विदेशी शक्ति जर्मनी को फ्रांस की सरकार के महतवपूर्ण दस्तावेग दिए थे ड्रेफ्यस के विरुद्ध कोर्त्मर्शंल की कार्यवाही गुप्त रूप से  की गयी कहा जाता है की दस्तावेजों में ड्रेफ्यस के हाथ के लिखे हुए कुछ कागजात भी थे सैनिक न्यायलय ने उसे सेना से निकल दिया और उसे आजीवन बंदी बना लिया गया और उसे अनेक प्रकार से अपमानित किया गया ड्रेफ्यस को फ्रेंच प्रायद्वीपीय गयाना में भेज दिया गया यह प्रदेश दक्षिण अमरीका का निर्जन तथा उजाड़ प्रदेश था. ड्रेफ्यस के मित्रों ने सरकार की इस निति की आलोचना की कहा की उसका यह कार्य अनुचित था , किन्तु सरकार ने इस और कोई ध्यान नहीं दिया. १८९६ इ में एक सरकारी गुप्तचर अधिकारी कर्नल पीकार्ट ने यह अत लगाया की जिस दस्तावेग के लिए ड्रेफ्यस पर आरोप लगाया वह ड्रेफ्यस के हाथ का लिखा हुआ न होकर मेजर इस्तर हैजी का हस्तलेख था. सेना के उच्च अधिकारीयों ने इस सुचना को दबा दिया क्यूंकि इस मामले में यदि सेना के कोर्टमार्शल की कार्यवाही को गलत सिध्ह किया गया तो  सेना का मनोबल गिरेगा . अतः कर्नल पीकार्ट को पदच्युत कर दिया गया. इसके विपरीत ड्रेफ्यस के समर्थकों ने ड्रेफ्यस को अपराध मुक्त करके क्षमा किया जाने की मांग की . ड्रेफ्यस के समर्थकों के विरोध को ध्यान में रखते हुए सरकार ने १९०० इ में एक अधिनियम द्वारा उन सभी अपराधियों को क्षमा कर दिया जो उस अभियोग में पकडे गए थे . १२ जुलाई १९०६ को ड्रेफ्यस का मामला सेशन कोर्ट में प्रस्तुत किया गया . न्यायलय ने उसे निर्दोष सिद्ध कर दिया गया.
ऐब्टाबाद ज़िला

ऐब्टाबाद ज़िला (उर्दू: ضلع ایبٹ آباد) पाकिस्तान के ख़ैबर-पख़्तूनख़्वा राज्य के हज़ारा क्षेत्र में स्थित एक ज़िला है। इस ज़िले का क्षेत्रफल १,९६९ वर्ग किमी है और इसकी राजधानी ऐब्टाबाद शहर है। १९९८ में इसकी आबादी ८,८१,००० लोगों की थी। इस ज़िले की उत्तरी तरफ़ मानसेहरा ज़िला, पश्चिमी तरफ़ हरिपुर ज़िला, दक्षिणी तरफ़ पाकिस्तानी पंजाब का रावलपिंडी ज़िला और पूर्वी तरफ़ पाकिस्तान-नियंत्रित कश्मीर का मुज़फ्फराबाद ज़िला पड़ता है। बाक़ी हज़ारा की तरह ऐब्टाबाद ज़िला भी पहाड़ी इलाक़ा है।

तहसीलें

ऐब्टाबाद ज़िला दो तहसीलों और एक शहरी इलाक़े में बँटा हुआ है - ऐब्टाबाद तहसील, हवेलियाँ तहसील और नवाँशहर शहरी इलाक़ा।

भाषा

ख़ैबर-पख़्तूनख़्वा राज्य के पूर्वी हिस्सों में पंजाबी भाषा की हिन्दको उपभाषा बोली जाती है और यही ऐब्टाबाद ज़िले के लोगों में भी देखा जाता है। यहाँ पश्तो बोलने वाले भी कई लोग रहते हैं।

मशहूर पहाड़ियाँ और हिल-स्टेशन

ऐब्टाबाद ज़िले के बीच में नथिया गली नाम का प्रसिद्ध हिल-स्टेशन है। पंजाब के मैदानों में गरमी से बचने के लिए यहाँ बहुत तादाद में लोग आते हैं क्योंकि उत्तरी पंजाब से नथिया गली पहुंचना बहुत आसान है। ९,७७७ फ़ुट ऊंची मीरनजानी और ९,१०० फ़ुट ऊंची मुकेशपुरी यहाँ की दो मशहूर पहाड़ियाँ हैं।
टी ए सरस्वती अम्मा

प्रमुख प्रकाशन

केरल गणितीय संघ ने 2002 में अपने वार्षिक सम्मेलन में प्रोफेसर टी ए सरस्वती अम्मा मेमोरियल नामक एक नियमित व्याख्यान शुरू किया। मिचियो यानो के शब्दों मे ,सरस्वती अम्मा की पुस्तक 'प्राचीन और मध्ययुगीन भारत में ज्यामिति' ने "भारतीय ज्यामिति के अध्ययन के लिए एक दृढ़ नींव स्थापित की।"
भारतीय क्रिकेट टीम का इंग्लैंड दौरा 1936

भारतीय क्रिकेट टीम के 1936 के सत्र में इंग्लैंड का दौरा किया और खेला 28 प्रथम श्रेणी फिक्सचर, 12 को खोने और 12 ड्राइंग और केवल चार जीत गये।
भारत तीन टेस्ट मैच खेले हैं और एक मैच ड्रॉ के साथ इंग्लैंड से 2-0 श्रृंखला हार गई। इंग्लैंड लॉर्ड्स के मैदान पर 9 विकेट से पहला टेस्ट जीता; ओल्ड ट्रैफर्ड में दूसरे टेस्ट ड्रॉ किया गया था; इंग्लैंड 9 विकेट से ओवल में तीसरे टेस्ट जीता
टीम विजयनगरम के महाराजकुमार, उर्फ ​​विजज़य, जो न तो महानतम खिलाड़ी है और न ही सभी समय के महानतम कप्तान थे की कप्तानी की थी। लेकिन टीम इस तरह के विजय मर्चेंट, मुश्ताक अली और सीके नायडू जैसे कई शीर्ष स्तर के खिलाड़ियों में शामिल किया था।
पी॰ वी॰ रंगा राव

पामुलापति वेंकट रंगा राव (1940 – 31 जुलाई 2013) भारतीय राष्ट्रीय कांग्रेस से भारतीय राजनीतिज्ञ थे।

पूर्व जीवन

उनका जन्म हैदराबाद राज्य के करीमनगर जिले के वंगारा गाँव में हुआ। उनके पिता भारत के पूर्व प्रधानमंत्री पामुलापति वेंकट नरसिंह राव थे और माता का नाम सत्यमा था। उन्होंने अपनी स्नातक एवं स्नातकोत्तर की मानद उस्मानिया विश्वविद्यालय से प्राप्त की। उनके दो छोटे भाई हैं जिनका नाम पी वी राजेश्वर राव एवं पी वी प्रभाकर राव है।

कैरियर

वे दो बार वारंगल जिले की हनमकोंडा से विधायक और विधान परिषद सदस्य भी थे। उन्हें के वी रेड्डी के कार्यकाल में शिक्षा मंत्री के रूप में केबिनेट का सदस्य भी बनाया गया। उनका 31 जुलाई 2013 को निधन हो गया।
जन्म दोष

जन्म दोष या जन्म के दोष किसी बच्चे के जन्म के समय मौजूद संरचनात्मक या कार्यात्मक असामान्यताएँ हैं जो शारीरिक विकलांगता, बौद्धिक और विकासशील विकलांगता (आईडीडी), और अन्य स्वास्थ्य समस्याओं के कारण हो सकते हैं। कुछ घातक हो सकते हैं, खासकर अगर पता लगाकर जल्दी से इलाज नहीं किया जाता है तो।

गलत धारण

आमतौर पर यह माना जाता रहा है कि गर्भवती होने से पहले तक गर्भ-निरोधक गोलियों का सेवन नवजात में जन्म-दोष का कारण बनता है लेकिन यह बात एक शोध ने सिरे से ख़ारिज कर दी है।

भारत में जन्म दोष के प्रति जागृकता

हरियाणा भारत का ऐसा पहला राज्य है जिसमें विश्व स्वास्थ्य संगठन (डब्ल्यूएचओ) और रोग नियंत्रण केंद्र (सीडीसी) के सहयोग से राज्य व्यापी जन्म दोष निगरानी अभियान शुरू किया गया है।
अभिवादन

अभिवादन (greeting) मानव संचार की वह क्रिया होती है जिसमें व्यक्ति एक-दूसरे को अपनी उपस्थिति से अवगत कराते हैं और दूसरे की उपस्थिति को स्वीकारते हैं। अक्सर इसमें दूसरे की उपस्थिति का स्वागत करा जाता है या उसपर प्रसन्नता जतलाई जाती है। आमतौर पर यह व्यक्तियों में आपसी-सम्बन्ध का भी संकेत होता है, चाहे वह औपचारिक हो या अनौपचारिक। अभिवादन परम्पराएँ स्थानों और संस्कृतियों के अधार पर बहुत भिन्न होती हैं लेकिन वे विश्व के हर सामाज में पाई जाती हैं। अभिवादन शारीरिक संकेत (मसलन नमस्ते या हाथ का हिलाना या सिर का झुकाना), बोलकर या इन दोनों को मिलाकर करा जाता है। पत्र या ईमेल जैसे लिखित संचार में भी अभिवादन व्यत्क्त करा जा सकता है।
कुछ भाषाओं में एक ही शब्द या संकेत किसी का स्वागत करने के लिये और उस से विदा होने के लिये प्रयोग होता है। उदाहरण के लिए अंग्रेज़ी में "गुड डे" (Good day), अरबी में "अस-सलाम-आलेकुम" (السلام عليكم), इब्रानी में "शालोम" (שָׁלוֹם) और इतालवी में "च्याओ" (Ciao)। सिर-झुकाना और हाथ मिलाना भी मिलने व विदा करने दोनों के लिये प्रयोगित हैं।
डोर‍वल हवाई अड्डा

यह एक प्रमुख हवाई अड्डा हैं।
अल्युमिनियम नाइट्रेट

अल्युमिनियम नाइट्रेट एक अकार्बनिक यौगिक है।
हाफ़िज़ महमूद ख़ान शीरानी

हाफ़िज़ महमूद ख़ान शीरानी (1880 - 1946, नस्तालीक़: حافظ محمود خان شیرانی‎) बर्तानवी काल के एक भारतीय शोधकर्ता और कवि थे। 1921 में उन्होंने इस्लामिया कॉलेज, लाहौर में उर्दू भाषा का शिक्षण देना शुरू किया था। 1928 में वे वहाँ से ओरिएंटल कॉलेज, लाहौर आए। वे अपनी शोधपुस्तक "पंजाब में उर्दू" के लिए प्रसिद्ध है। उर्दू का मशहूर शायर अख़्तर शीरानी इनका पुत्र है।

उर्दू के उद्भव के बारे में सिद्धांत

हाफ़िज़ महमूद शीरानी ने सिद्धांत दिया कि उर्दू का जन्म पंजाब में हुआ था। उनका कहना था कि महमूद ग़ज़नवी ने लाहौर पर क़ब्ज़ा किया और सिर्फ़ लगभग 200 साल के बाद ही दिल्ली पर मुसलमानों का क़बज़ा हुआ। उनके मुताबिक़ उर्दू का जन्म इसी काल में शुरू हुआ और एक तरीक़े से यह उर्दू का जन्म पंजाबी भाषा में से हुआ था। इसके साथ ही उन्होंने पंजाबी और उर्दू में समानताओं का ज़िक्र किया था।
प्रख्यात भाषाविद् मसूद हुसैन ख़ान ने इस सिद्धांत को ग़लत सिद्ध किया। उनका कहना था कि दोनों भाषाओं में कुछ समानताएँ मौजूद होने के बावजूद इनमें कई ज़्यादा वाक्यविन्यास और रूपात्मक भिन्नताएँ मौजूद है। इसलिए उन्होंने यह सिद्ध किया कि पंजाबी उर्दू की माँ नहीं है।

देहांत

अपने मूल शहर टोंक में ही उनका देहांत हुआ।